【辰集中】【木字部】
【唐韻】【集韻】【韻會】【正韻】从古火切,音裹。【說文】木實也。从木,象果形在木之上。【易?說卦】乾爲天,爲木果。【註】果實著木,有似星之著天也。【周禮?地官】甸師共野果蓏之屬。【應劭曰】木曰果,草曰蓏。【張晏曰】有核曰果,無核曰蓏。又勝也,尅也。【左傳?宣二年】殺敵爲果,致果爲毅。 又決也。【禮?內則】將爲善思,貽父母令名必果。 又驗也。【宋書?后妃傳】今果然矣。 又釋氏因果。【隋書?經籍志】釋迦敎化弟子多有正果者。 又果然,獸名。【宋國史補】揚州取一果然,數十果然可得。 又【爾雅?釋蟲】果蠃,蒲盧。【疏】細腰蠭也。 又與惈通。【左思?吳都賦】風俗以韰果爲嫿。【方言】惈,勇也,古字通。 又【集韻】【韻會】从苦果切。音顆。果然。飽貌。【莊子?逍遙遊】三餐而反,腹猶果然。 又【唐韻】【集韻】【韻會】从同婐。女侍也。【孟子】二女果。 又通裸。【廣韻】赤體也。 又【集韻】【韻會】从與祼通。【周禮?春官?大宗伯】大賔客則攝而載果。【小宗伯】辨六彝之名物,以待果將。 又魯火切,音臝。【周禮?春官?宗伯】龜人掌六龜之屬,東龜曰果屬。字从田从木,今趨便作果,俗作菓,非。
考證:〔【易?下繫】乾爲天,爲木果。〕 謹照原文下繫二字改爲說卦。〔【左傳?宣元年】〕 謹照原文元改二年。〔又與蜾通。【左思?吳都賦】風俗以韰果爲嫿。〕 謹照原文蜾改惈。〔【小宗伯】辨六彝之名物,以待祼將。〕 謹照原文祼改果。
果字 说文解字
木實也。